**LĒMUMS**

Liepājā

|  |  |
| --- | --- |
| 2023. gada 23. februārī |  Nr.45/2(prot. Nr.2, 22.§) |

Par Liepājas Jūras piekrastes sauszemes

joslas (vieta Nr.D6.1) daļas atklāto zemes

nomas tiesības izsoli

Pamatojoties uz Pašvaldību likuma 73. panta trešo daļu, Publiskas personas finanšu līdzekļu un mantas izšķērdēšanas novēršanas likuma 6.1 panta trešo daļu, Zemes pārvaldības likuma 15. panta otro daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 28., 32. un 40. punktu, izskatot Liepājas pilsētas pašvaldības iestādes “Liepājas pilsētas būvvalde” 2022. gada 17. janvāra vēstuli Nr.27/2.3. “Nosacījumi tirdzniecības, sabiedriskās ēdināšanas un pakalpojumu sniegšanu vietu ierīkošanai Liepājas pilsētas pludmalē”, nekustamā īpašuma vērtētāja (sertifikāts Nr.60) Jāņa Rīdūža 2023. gada 6. februāra atskaiti par nomas maksas noteikšanu un Liepājas valstspilsētas pašvaldības domes pastāvīgās Pilsētas attīstības komitejas 2023. gada 16. februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Apstiprināt Liepājas Jūras piekrastes sauszemes joslas daļas (vieta Nr.D6.1) pirmās atklātās mutiskās ar augšupejošu soli zemes nomas tiesības izsoles sākumcenu 45,00 EUR (četrdesmit pieci *euro*) mēnesī.

2. Apstiprināt Liepājas valstspilsētas pašvaldības domes 2023. gada 23. februāra noteikumus Nr.5 “Liepājas Jūras piekrastes sauszemes joslas (kadastra Nr.1700 040 0428) daļas (vieta Nr.D6.1) atklātās zemes nomas tiesības izsoles noteikumi”.

3. Uzdot Liepājas valstspilsētas pašvaldības Nekustamo īpašumu jautājumu konsultatīvajai komisijai organizēt lēmuma 1. punktā minētā zemesgabala zemes nomas tiesības izsoli.

4. Liepājas valstspilsētas pašvaldības domes priekšsēdētāja vietniekam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, Sabiedrisko attiecību un mārketinga daļai, Liepājas pārstāvniecībai Rīgā |